Þau munu jafnan hafa verið úr timbri og voru jafnframt íbúðarhús kaupmanna og verslunarmanna þegar þeir höfðu aðsetur hér á landi . Bærinn var endurbyggður árið 1992 og aftur árið 2010 eftir að hluti hans féll árið áður . Á síðari hluta 19. aldar tóku húsbyggingar úr timbri og steini nýjan kipp . Á síðustu áratugum 19. aldar var um skeið byggt í Reykjavík talsvert af litlum íbúðarhúsum úr hlöðnum steini , stundum með timburgöflum . Í fyrstu reyndu þeir að bæta sér upp skortinn á múrsteinaefni á Íslandi og steypa steina til að hlaða úr hús . Torfkirkja á Hofi í Öræfum , byggð 1884 . Ein af fáum torfkirkjum sem enn standa á Íslandi . Samkvæmt því bjuggu árið 1910 um 52% þjóðarinnar í torfbæjum , um 44% í timburhúsum og 4% í steinhúsum ( hlöðnum og steyptum ) . Í sveitum bjuggu þá enn 74% í torfbæjum og flestir hinna í timburhúsum , aðeins 2% í steinhúsum . Í kaupstöðum og þorpum voru timburhús langalgengust ; þar bjuggu 84% en tæp 10% í torfbæjum og tæp 7% í steinhúsum . Það hlýtur að hafa verið Litla-Brekka á Grímsstaðaholtinu í Reykjavík , svo fast við Suðurgötu að austan að gatan varð að taka á svo svolítinn hlykk . Þar átti heima Eðvarð Sigurðsson , formaður Verkamannafélagsins Dagsbrúnar og Verkamannasambands Íslands , líka alþingismaður um skeið . Í æsku minni á sjötta áratug 20. aldar kom ég stundum á einn bæ þar sem enn var búið í torfbaðstofu . Það var í Tungufelli í Hrunamannahreppi , og þar bjó fólk sem hafði sannarlega efni á að byggja sér steinhús . Finsen , Helge og Esbjørn Hiort : Steinhúsin gömlu á Íslandi . Halldór J. Jónsson sá um myndaval . Reykjavík , Bjallan , 1984 . Guðmundur Hannesson : „ Húsagerð á Íslandi . “ Hagskinna . Þorsteinn Jósepsson , Steindór Steindórsson , Páll Líndal : Landið þitt Ísland III . L–R . Reykjavík , Örn og Örlygur , 1982 . Ásta Bryndís Schram er lektor og kennsluþróunarstjóri við Heilbrigðisvísindasvið HÍ auk þess sem hún starfar við kennsluráðgjöf hjá Kennslumiðstöð . Meginviðfangsefni hennar í rannsóknum er áhugahvöt , sjálfsmynd , samsömun og samspil þessara þátta við kennsluaðferðir .